Diari Oficial de la Generalitat Valenciana


Sumari del DOGV 4172, del 21-01-2002 (2002/374)

Informació publica del projecte de modificació del pla especial de la Universitat Politècnica de València en el sector Est.
---------------------------------------------------------------------------------------------------------------------------

### Dades del document

Número de DOGV
:   4172

Data del DOGV
:   21-01-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/374


Organisme emissor
:   Ajuntament de València

Tipus de document
:   Anunci

Informació publica del projecte de modificació del pla especial de la Universitat Politècnica de València en el sector Est. [2002/X374]
  
El Ple de l'Ajuntament, en la sessió del dia 30 de novembre de 2001, va adoptar el següent acord:
  
«Vist el projecte de modificació del Pla Especial de la Universitat Politècnica de València en l'àmbit del sector Est; en virtut del que disposa l'article 38.2 de la Llei 6/1994, reguladora de l'Activitat Urbanística, art 158 del Reglament de Planejament que la desenvolupa, i la resta de preceptes concordants; considerant els informes del Servei de Planejament; i amb el dictamen previ de la comissió informativa d'Urbanisme, s'acorda:
  
1r. Sotmetre a informació pública pel termini d'un mes, amb l'efecte suspensiu previst en l'art. 57 de la Llei reguladora de l'Activitat Urbanística i el els arts. 152 i 153 del Reglament de Planejament de la Comunitat Valenciana, la modificació del Pla Especial de la Universitat Politècnica de València en l'àmbit del sector Est, mitjançant els corresponents anuncis en el Diari Oficial de la Generalitat Valenciana i en un diari no oficial d'àmplia difusió de la localitat.
  
2n. Aprovar expressament la interrupció dels expedients en tràmit relatius tant a les sol·licituds de llicències urbanístiques que es relacionen a continuació, com a qualsevol altra que poguera tenir entrada en aquest ajuntament en el període que transcórrega fins a la publicació del present acord en el Diari Oficial de la Generalitat Valenciana:
  
- Registre d'entrada: 28266; data 8.10.2001, relatiu al projecte d'Edificis IDI situat en l'illa B7.
  
- Registre d'entrada: 23227; data 31.7.2001, exp. núm. 79/2001, del Servei de Medi Ambient i Coordinació amb les Administracions Públiques relatiu al projecte d'Edifici de nova planta Institut de Biomecànica situat en l'illa B3, parcel·la B36.
  
- Registre d'entrada: 21580; data 19.7.2001, exp. núm. 72/2001, relatiu al projecte de Trinquet de pilota valenciana, situat en l'illa B3, parcel·la B34.
  
- Registre d'entrada: 2031; data 25.1.2000, expt. núm. 6/2000 relatiu al projecte d'un edifici per a menjador universitari, situat en l'illa B3, parcel·la B33.
  
- Registre d'entrada: 12600; data 7.5.1998, expt. núm. 46/1998 relatiu al projecte d'edifici per a Instituts d'Investigació, en l'illa B5, parcel·la B52.
  
- Registre d'entrada: 8136; data 12.3.1996, expt. núm. 35/1996 relatiu al projecte d'edifici per a Instituts d'Investigació en l'illa B5, parcel·la B54.
  
En els citats expedients ?mentre no se n'alce la suspensió- serà inadmès a tràmit qualsevol document que pretenga aportar-s'hi a instància de part, i no s'efectuarà cap actuació tendent a la seua impulsió d'ofici.
  
Igualment serà inadmesa a tràmit, en el període que dure la suspensió, qualsevol altra nova sol·licitud de llicència de parcel·lació de terrenys, edificació, demolició i d'obertura que poguera presentar-se dins de l'àmbit afectat per la suspensió, així com qualsevol altra alternativa tècnica de programa que poguera presentar-se o sotmetre's a informació pública pel procediment simplificat regulat en l'art. 48 de la Llei reguladora de l'Activitat Urbanística, dins d'aqueix mateix àmbit.
  
3é. Que pel Servei de Medi Ambient i Coordinació amb les Administracions Públiques es procedisca a notificar individualment el present acord als sol·licitants de les llicències anteriorment relacionades, únicament per a major garantia seua i sense perjudici que l'efectivitat de la suspensió es produïsca en el moment de la publicació del present acord».
  
I, de conformitat amb el que estableix l'article 38 de la Llei 6/1994, Reguladora DE l'Activitat Urbanística, s'obri el període d'informació pública durant el termini d'un mes, a comptar des de l'endemà de la publicació del present acord en els diaris corresponents, i l'expedient estarà a disposició del públic a les dependències del nou Ajuntament, avinguda d'Aragó, planta baixa, Oficina d'Informació, de 9.00 a 13.00 hores.